2015: Meeste plaasaanvalle in 15 jaar - AfriForum
E-pos Sluit aan
◀ Hou God in skole
Oktober 27, 2015 deur afriministrator
Die burgerregte-organisasie AfriForum en TLU SA het vandag in Centurion aangekondig dat Suid-Afrikaanse boere en plaaswerkers in 2015 die wreedste jaar nóg beleef het, met die meeste aangetekende plaasaanvalle sedert daar in 1990 begin is om aanvalle aan te teken.
Die afgelope jaar se syfers is verwerk en geverifieer om die mees akkurate weerspieëling te bied van die aard en omvang van plaasaanvalle in Suid-Afrika. ’n Totaal van 318 plaasaanvalle het in 2015 plaasgevind, waartydens 64 boere en werkers hul lewens verloor het. Hoewel daar in 2010 ook 64 moorde gepleeg is, is daar sedert 2011 (waarin 48 moorde gepleeg is) weer ’n geleidelike toename in plaasmoorde.
In die 318 plaasaanvalle in 2015 is ’n totaal van 570 boere, hul gesinne, werkers en kuiergaste slagoffers. In 40 gevalle was 65 plaaswerkers direkte slagoffers. Hoewel verskeie gesinne met klein kinders en babas ook aangeval is, blyk dit dat ouer persone makliker geteiken word.
Hierdie analise is deur die AfriForum Navorsingsinstituut, onder leiding van Lorraine Claasen, navorser by AfriForum, opgestel. Statistiek is gedurende 2015 deur sowel AfriForum as TLU SA ingesamel en deurlopend met mekaar geverifieer.
Ernst Roets, adjunk uitvoerende hoof van AfriForum, het gesê dat die stelling van die waarnemende polisiekommissaris, lt.genl. Khomotso Phahlane, naamlik dat plaasmoorde groter prioriteit geniet, verwelkom word en dat die organisasie graag met die polisie sal saamwerk. “Die erkenning dat iets aan die krisis gedoen moet word, beteken nog nie dat die krisis opgelos is nie. Uiteindelik hang dit van die syfers op grondvlak af – of daar gedurende 2016 ’n afname in plaasaanvalle gaan wees. In hierdie verband kan ons ’n konstruktiewe rol speel. Intussen sal ons volstoom met ons veldtog voortgaan om plaasmoorde te prioritiseer.”
Claasen het die publiek aangemoedig om enige inligting oor plaasaanvalle onder AfriForum se aandag te bring deur ’n e-pos na stopdiemoorde@afriforum.co.za te stuur.
Klik hier vir die memorandum wat vandag aan die media vrygestel is.
AfriForum doen ’n beroep op lede van die publiek om hul steun vir hierdie veldtog te verklaar deur die onderstaande vorm te voltooi:
Vir buitelanders teken die petisie hier.
Bepalings en voorwaardes geld.EmailThis field is for validation purposes and should be left unchanged.
Jy kan ook jou steun verklaar deur jou naam na 32534 (R1) te SMS.
Hoe meer name ons tot ons beskikking het, hoe sterker sal ons stem by die Verenigde Nasies wees en hoe groter die impak wanneer ons met die internasionale media hieroor in verbinding tree.
E-pos AfriForum is deel van die Solidariteit Beweging © 2015 AfriForum. Alle Regte Voorbehou